หนูโดนรั้วลวดหนามที่มีสนิมบาดที่คอ แต่จำไม่ได้ว่าเคยฉีดวัคซีนบาดทะยักครั้งสุดท้ายตอนไหน หนูควรไปฉีดวัคซีนมั้ยคะ
สวัสดีค่ะ การเกิดบาดแผลที่มีเลือดออก ย่อมมีโอกาสติดเชื้อบาดทะยักได้ ดังนั้นจึงควรพิจารณาฉีดวัคซีนตามนี้หากในสมัยเป็นเด็กทารกได้รับวัคซีนครบตามกำหนดนัด (ในเด็กเล็กจะเป็นวัคซีนรวมป้องกัน คอตีบ-ไอกรน-บาดทะยักและอื่นๆ) เมื่อเกิดบาดแผลขึ้น จะพิจารณาตามนี้1. หากแผลที่เกิดจากการโดนรั้วหนามบาด เป็นแผลสะอาด แผลไม่ลึก ขนาดแผลไม่ใหญ่ หากได้รับวัคซีนป้องกันบาดทะยักหรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีน แต่หากเกิน 10 ปีแล้ว ควรฉีดวัคซีน2. หากแผลที่เกิดจากการโดนรั้วหนามบาด เป็นแผลสกปรก คือมีเศษดิน หรือสนิมปนเปื้อนแผล หรือบาดแผลลึก ปากแผลแคบ หากได้รับวัคซีนป้องกันบาดทะยักเข็มสุดท้ายมาเกิน 5 ปีแล้ว ต้องฉีดวัคซีนค่ะแต่หากในสมัยเด็กได้รับวัคซีนไม่ครบตามกำหนด ควรฉีดวัคซีนป้องกันบาดทะยัก หรือคอตีบ-บาดทะยัก 1 เข็มในครั้งนี้ และฉีดอีก 2 เข็ม ในอีก 1 เดือนและ 6 เดือนถัดไปค่ะนอกจากนี้บาดแผลดังกล่าว ยังมีโอกาสติดเชื้อแบคทีเรียอื่นๆ ได้อีก ควรดูแลทำความสะอาดแผลด้วย โดยหากแผลมีขนาดเล็กและสะอาด ให้ล้างทำความสะอาดด้วยสบู่หรือน้ำยาฆ่าเชื้อในครั้งแรก และทำความสะอาดแผลต่อทุกวันด้วยน้ำเกลือ เช็ดให้แห้ง อาจใส่ยาฆ่าเชื้อ เช่น โพไวโดน-ไอโอดีน (povidone-iodine) และหลีกเลี่ยงการโดนน้ำจนกว่าแผลจะหาย ระวังการโดนฝุ่นละอองต่างๆ โดยการปิดแผลด้วยผ้าสะอาดหรือผ้าก๊อซ หากแผลมีขนาดใหญ่หรือลึก และสกปรก แนะนำให้ไปพบแพทย์เพื่อดูแลบาดแผลค่ะ